text: هل توافق على إلغاء مجانية التعليم ؟ - الصفحة 4
  06-07-2009 06:27 PM #31
  هل تعتقد حضرتك ان امتحان الثانوية العامة كافى لتحديد صلاحية شخص عن اخر فى ان يكون طبيب او مهندس ؟؟؟؟؟؟؟؟؟؟
  امتحان الثانوية العامة لا يصلح لتحديد أي شئ أساسا
  ولكنه الاختبار الوحيد الساري على الجميع
  و لا مفر من الاعتماد عليه لأنه يطبق على الجميع ...
  اما عن تحديد الصلاحية لكون الشخص مدرس او طبيب او مهندس او محامي
  فلهذا اختبارات تأهيلية خاصة موجودة في الدنيا كلها
  و منها واحد موجود في الجامعة الأمريكية في القاهرة لجميع الكليات ذات الخلفية الطبية اسمه isat
  لو حد دخله و خده هايكتشف انه خرج من الثانوية العامة جااااهل بكل ما تحمله الكلمة من معنى من الناحية الحيوية ...
  وهذا الجهل استهلك مني شخصيا وقتا كبيرا لاستيعاب الكثير من النظريات الحيوية التي درستها بالكلية و كانت تشرح على أنها بديهيات مسلم بها
  انا و غيري انفقنا الكثير من الوقت لفهمها لأننا نريد ذلك
  و غيرنا حفظها و لزقها في الورقة و بالسلامة
  و اسمه دكتور زيه زي اللي تعب و فهم
  يبقى مازال هناك قصور مادام في خريج من كلية طبية لا يلم بقواعد حيوية بسيطة
  و القصور في شخص يعمل بمهنة طبية = خطر على حياة شخص
  خطر على حياة شخص = طوارئ
  الحل هو الفلترة القاسية للمهنة في مصر
  ومن لا ينجح في عبور الفلتر ....يبقى أنقذنا منه مريض
  06-07-2009 06:28 PM #32
  مش لما يبقى في تعليم اصلا
  06-07-2009 06:40 PM #33
  فعلي الرغم من تحقيقي لمركز متقدم من العشرة الاوائل للثانوية الازهرية في عامي بما يقل بحوالي 1.5% عن100%من مجموع 16 مادة بمجموع كلي 650 درجة
  الا انني اقولها و بملء فمي ان هذا النظام فاشل فاشل فاشل
  لكنه امر فرض علينا
  فأثبتنا جدراتنا
  فالعيب منا ام منهم ؟
  وقد اجاب الدكتور احمد عما كنت سأكمله
  06-07-2009 06:58 PM #34
  لا حظ اني قلت مع تقليل العدد
  ثانيا و هو ايه العيب ان الالمائة الأوائل فقط على مستوى الجمهورية هم اللي يحصلوا على الفرص المجانية ؟؟
  انت مضايق علشان شايف ان ده حرمان للكثير من فرصة ما ...
  وده اتجاه عاطفي تماما لا يقيم أمرا
  علشان تحصل على نخبة مفيدة ...لا بد من اقصاء الكثيــــــــــــــــــــ ــــــــرين عن طريقهم
  و البقاء للأصلح ...و الأقوى ...
  نعم قانون الانتخاب الطبيعي و الوحيد
  لا يصح ان نأتي بشخص ضعيف علميا و"يصعب علينا" هو و أهله و احلامهم في انه يكون طبيب جراح مخ و أعصاب و اديله فرصة هي في الحقيقة ضائعة لتحقيق حلم هو لا يصلح له
  ولن يعترف احد بأنه لا يصلح لمكان ما
  و سيتذمر العالم كله من الأسلوب
  ولكن لننظر للوجه الأخر
  عندما يتخرج سنويا الف طبيب فقط ..ولكن أطباء بمعنى الكلمة لا يهملون ولا يجهلون و يقدر الواحد يشيل وحدة طوارئ لوحده
  مش زي دلوقتي تلاقي القسم في الطوارئ فيه اربع خمس أطباء امتياز ولما تيجي حالة ..يجروا هما الخمسة على التليفون يكلموا نايب ولا مدرس مساعد يلحقهم
  هم دول نتيجة مجانية كلية الطب
  أشخاص يحملون اللقب و يلبسون البالطو الأبيض و بس
  كان واحد شاطر أبرك منهم كلهم
  الموضوع مش عاطفي
  انا مش هعرف ارد علشان نازل الشركه وممكن اتاخر وانشاء الله اول ما ارجع نكمل
  06-07-2009 07:05 PM #35
  طيب والناس الغلابة
  06-07-2009 08:23 PM #36
  المشاركة الأصلية كتبت بواسطة ahah
  الموضوع ما فيهوش غلابة و مش غلابة
  ان الشاطر اللي يستحق (غلبان أو مش غلبان) ياخد منحة للدراسة علشان يفيد البلد دي
  و اللي مش شاطر و عايز يبقى رائد فضاء حتى ...يتعلم بمقابل مادي يفيد البلد دي برضه و بعدها هو حر
  انما مش معنى ان فيه واحد غلبان انه يبقى فرض على الدولة انها تخليه عالم ذرة لمجرد انه غلبان بدون النظر لقدراته
  انت تقصد الغلبان ...الخايب ...
  امال مين يبقى عامل في مصنع ؟
  و مين يبقى سكريتير ؟
  ومين يبقى عامل نظافة ؟
  ومين يبقى محصل فواتير ؟
  ليس هذا انتقاصا من قدر هذه الوظائف ابدا
  ولكنها تحتاج فقط لقدرات ذهنية و دراسية محدودة وهي مناسبة لمن لا يستطيع (دراسيا وماديا) ان يلتحق بدراسة مؤهلة لمنصب او وظيفة قيادية .
  مش عيب ولا غلط ولا عار انني اميز الناس من بعضها و اديها وظائف و "فرص" مناسبة لها
  العيب اني احاول اخلي البلد كلها مهندسين مثلا ....مش هايبقوا مهندسين ...هايبقوا أشباه مهندسين ولا ينفعوا بشلن
  06-07-2009 08:35 PM #37
  المشاركة الأصلية كتبت بواسطة the_fox_arab
  متهيألي كدة ان مينفعش نقول الغاء مجانية التعليم و نعمم المفهوم ... لكن ممكن نخلي التعليم درجات ... درجة اساسية لكل الناس و تكون مجانية و تخرج ناس صنايعية مهرة في تخصصاتهم و بدون حشو دماغهم بما لا طائل منه ... و درجة اغلى شوية مثلا لحد الثانوية العامة و تبقى شهادة منتهية ... و نوع اغلى كمان شوية و دة يبقى التعليم الجامعي و هو دة اللي المفروض ميكونش ببلاش ... لان التعليم العالي مكلف جدا و لازم كل اللي يدخله يكون قد المسئولية .. لكن للاسف تلاقي شاب طويل عريض داخل الجامعة عشان يصاحب بنات و يعمل شلة و يخرج كل يوم و ينسى التعليم اللي هو الهدف الاساسي و يسقط 5 -6 سنين و مش خاسس عليه حاجة مهو بيتعلم ببلاش ( طبعا ال500 - 600 جنيه اللي بيسموهم مصاريف دول ولا حاجة بالنسبة لمصاريف التعليم الجامعي في اي جامعة محترمة ) و مش مهم ان عدد خريجين الجامعة يقلوا شوية بس هيبقى مناخ التعليم افضل بالنسبة للجامعيين و في نفس الوقت مش هنضيع وقت الشباب النزيه اللي ملوش في التعليم و هيخلص تعليمه بدري و يتعلم صنعة تفيده و يعرف يصرف على نفسه و لو عايز يكمل تعليمه يكمله بفلوسه بس ساعتها هيبقى مهتم اكتر لانه دافع تمنه من عرقه و شقاه .... هذا رأيي و قد اكون مخطئا
  هو ده اللي بيحصل في الدول الأوروبية المتقدمة
  و بالظبط زي اللي بيحصل في بريطانيا
  التعليم مجاني لغاية الثانوي ....... و بعدين اللي عايز يكمل يتفضل يكمل من فلوسه .
  06-07-2009 08:44 PM #38
  مشكلتنا في مصر أن في حقبة عبد الناصر تم وضع بعض الأسس و القوانين اللي الناس أعتبرتها حق من الحقوق بعد ذلك .
  زي التعليم المجاني المطلق ...... و لكن أنا مع ( مجاني لحد معين ) كما يجب أن يكون ثم بمصاريف حتى تحصل على خريج مناسب فاهم .
  من الحقوق المكتسبة الأخرى ( و لكنها ليست بحقوق بل مخالفات جسيمة ) هو تعيين أبناء العاملين !!!!!!!!!!!!!
  أليس من الممكن أن يكون هناك باحث عن وطيفة و هو الأكفئ لها و لكنه ليس من أبناء العاملين ........
  الدعم المادي على السلع ......
  ليه الناس ما تشتغلش و تدفع ثمن و مقابل لكل خدمة و سلعة مادية للحصول عليها .
  طبعا الكلام ده مينفعش في يوم و ليلة .... لازم تهيئة المناخ العام لذلك أي لتعديل الأمور مرة أخرى في الأتجاه الصحيح بعيدا عن مزايدات الثورة و ما حدث بعدها من فواجع .
  و التعليم جزء منها .
  06-07-2009 10:44 PM #39
  مينفعش يلغوا مجانية التعليم...لكن في حاجة مهمة اوي...
  لية اقعد اصرف على واحد كل سنة بيعديها في سنتين و يمكن اكتر ؟
  انا شايف ان ميكونش واحد فاشل و اوفرله تعليم مجاني..لأ في ناس تانية اولى و الفاشل دا لو عايز يستمر يدفع بقى
  07-07-2009 01:46 AM #40
  للعلم انا عامل الموضوع ده وفاكر ان القضيه محسومه من قبل ما تبتدي وكنت معتقد اني هشوف ردود من نوع
  ازاي يلغوها
  لا مستحييييييل
  والناس اللي مش قادره تروح فين
  حجات زي كده بس انا اتصدمت في الواقع ان بجد التعليم في بلدنا الحبيب فيه مشاكل ومشاكل كتيره وكبيره زي انه حمل علي البلد اقتصاديا وكمان ان الخريجين مش اكفاء
  بس انا كنت بفكر من اكتر من زاويه
  1:- فيه ناس فقيره ومستواها العلمي هو املهم الوحيد
  2:-دلوقتي الصنيعيه معظمهم بيشتكي من الركود في السوق وطبعا لو اتلغت المجانيه يبقي الصنيعيه مش هيلاقوا ياكلوا
  3:-لو اتلغت المجانيه علي الكليات ايه اللي يخليك تضمن ان اللي معاهم فلوس هيكونوا اكفاء
  4:-ودي اهم حاجه ازاي اخلي دكتور دافع دم قلبه في التعليم يروح وحده صحيه في اطراف الصعيد ويعالج الغلابه
  5:-ازاي هقدر امنع اللي هيسافروا دول الخليج بعد ما اتعلموا واتخرجوا وطبعا الدول الاروبيه بحجه عمل دبلومه او غيره وطبعا الكلام ده مش مشكله لانه في الاصل معاه فلوس واعتقد انه مفيش مشكله بالنسباله في مصاريف السفر